Държавен вестник, бр. 22, 2013 г., стр. 3

БРОЙ  22	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИЯТ СЪВЕТ
Р Е Ш И :
1. В наименованието на решението след 
думите „находище „Чатала“ се поставя запетая 
и се добавя „участък „Юг“.
2. Точка 1 се изменя така:
„1. Предоставя концесия за добив на 
подземни богатства по чл. 2, ал. 1, т. 6 от 
Закона за подземните богатства – скално­
облицовъчни материали – гнайсошисти, от 
находище „Чатала“, участък „Юг“, разположен 
в землището на с. Железино, община Ивай­
ловград, област Хасково, който се извършва 
със средства, осигурени от концесионера, и 
на негов риск.“
3. Точка 2 се изменя така:
„2. Определя концесионна площ с раз­
мер 168 775 кв. м, индивидуализирана с 
координатите на точки от № 1 до № 15 в 
координатна система „1970 г.“ съгласно при­
ложението. В тези граници концесионната 
площ включва:
2.1. Площта на находище „Чатала“, участък 
„Юг“, с размер 112 364 кв. м, индивидуализи­
рана с координатите на точки от № 1 до № 10 
по външния контур на запасите в координатна 
система „1970 г.“.
2.2. Допълнителна площ, необходима за 
осъществяване на дейностите по концесията, 
извън добива.“ 
4. В т. 5, подточки 5.3.1 и 5.3.3 след думите 
„находище „Чатала“ се поставя запетая и се 
добавя „участък „Юг“.
5. В т. 6 се правят следните изменения и 
допълнения:
5.1. В подточка 6.1.3 се създава изречение 
второ: „с допълнителното споразумение към 
концесионния договор се определят размерът, 
условията и редът за внасяне на концесионно 
плащане, дължимо за допълнително добива­
ните полезни изкопаеми;“.
5.2. Подточка 6.1.5 се изменя така:
„6.1.5. добивните дейности по никакъв начин 
да не засягат територията на недвижимите 
културни ценности и охранителната им зона, 
както и археологическите обекти, разположени 
в близост до находището;“.
5.3. В подточка 6.2.3 числото „291 200“ се 
заменя с „1 022 300“.
5.4. Подточка 6.2.7.1 се изменя така:
„6.2.7.1. шестмесечни отчети за действи­
телно добитите и продадените количества 
гнайсошисти и среднопретеглената им 
продажна цена по оперативни данни за 
съответния период, както и за дължимо­
то концесионно плащане за съответното 
шестмесечие – до 15 дни след изтичане на 
отчетния период;“.
5.5. Подточка 6.2.7.3 се изменя така:
„6.2.7.3. отчет за изпълнението на годиш­
ния работен проект за добив и първична 
преработка и за вложените инвестиции през 
изтеклата година, както и за изменението на 
запасите и ресурсите, включващ необходимите 
документи и доказателства, удостоверяващи 
верността на посоченото в отчета (резулта­
ти от маркшайдерски измервания, кантарни 
разписки, фактури и др.);“.
5.6. Подточка 6.2.11 се изменя така:
„6.2.11. да спазва изискванията на Закона за 
културното наследство и да осигури периоди­
чен мониторинг на територията на добивните 
работи от археолог на Регионалния истори­
чески музей – Хасково, с цел наблюдения за 
предотвратяване разрушаването на неизвестни 
към момента археологически структури и 
мониторинг;“.
6. В т. 9 се правят следните изменения:
6.1. Подточка 9.1 се изменя така:
„9.1. Безусловна и неотменяема годишна 
банкова гаранция, обезпечаваща изпълнени­
ето на всички задължения по концесионния 
договор, в т.ч. концесионно плащане, извърш­
ване на годишна вноска от обезпечението за 
ликвидация на миннодобивния обект и ре­
култивация на засегнатите земи, данък върху 
добавената стойност (ДДС), лихви за забавено 
изпълнение на задължението за концесионно 
плащане, както и неустойки при неизпълнение 
или при забавено или неточно изпълнение на 
всяко непарично задължение.“ 
6.2. В подточка 9.1.2 думите „до 31 март“ 
се заменят с „до 31 януари“.
6.3. В подточка 9.1.3 думите „60 дни след 
изтичане на съответната година“ се заменят 
с „до 28 февруари на следващата година“.
7. В т. 10 подточка 10.3 се изменя така:
„10.3. Концесионерът внася минимално 
парично концесионно плащане в размер не 
по-нисък от 34 360 лв. годишно, определен 
на базата на 8562 куб. м минимален годишен 
добив, при утвърден обемен рандеман 35 на 
сто и предвидените стойности за единица 
добито подземно богатство съгласно т. 10.2.“ 
8. Точка 11 се изменя така:
„11. Министърът на икономиката, енерге­
тиката и туризма превежда по бюджета на 
община Ивайловград част от извършеното 
концесионно плащане в размер 50 на сто, 
определена при условията и по реда на чл. 81 
от Закона за концесиите, без ДДС.“
9. За първата година от срока на концеси­
ята, следваща сключването на Допълнително 
споразумение № 3 към концесионния договор, 
банковата гаранция е в размер 54 713 лв. и 
се предоставя до 7 дни след сключване на 
допълнителното споразумение.
10. Допълнително споразумение № 3 към 
договора за предоставяне на концесия за добив 
на подземни богатства по чл. 2, ал. 1, т. 6 от 
Закона за подземните богатства – скално­
облицовъчни материали – гнайсошисти, от 
находище „Чатала“, разположено в землището